Notă informativă

**la proiectul Hotărîrii Guvernului pentru modificarea și completarea Hotărîrii Guvernului nr. 77 din 25.01.2013 privind reorganizarea Întreprinderii de Stat “Centrul de Acreditare în domeniul Evaluării Conformității Produselor”**

Prezentul proiect de hotărîre de Guvern vine să completeze Hotărîrea Guvernului nr. 77 din 25.01.2013 sub aspectul modificărilor operate în Legea nr.235 din 01 decembrie 2011 privind activitățile de acreditare și de evaluare a conformității modificată și completată prin Legea nr.9 din 26.02.2016 pentru modificarea și completarea unor acte legislative.

 Proiectul vizează următoarele aspecte:

* consolidarea capacităților şi atribuțiilor Organismului Național de Acreditare. redefinind funcțiile şi atribuțiile Consiliului de Acreditare, oferind o mai bună coordonare a activităților de acreditare şi o structură care asigură independenţă şi imparțialitate a organismului național de acreditare în conformitate cu cerinţele europene și internaționale (pct.16 și 17);
* specificarea prevederilor de recunoaștere a certificatelor de acreditare emise de către organismele naționale de acreditare semnatare ale Acordului de recunoaștere multilaterală cu Cooperarea Europeană pentru Acreditare, care au susținut cu succes evaluările la nivel de omologi (pct.20 alin.5);
* specificarea obligațiilor şi drepturilor organismului național de acreditare vis a vis de autoritățile cu funcții de acreditare;
* specificarea condițiilor de suspendare, restrângere sau retragere a recunoașterii organismelor de evaluare a conformității (pct.18 din anexa la Regulament);
* concretizarea unor aspecte legate de activitatea organismului național de acreditare - acordarea, menținerea, extinderea, suspendarea, ridicarea suspendării, restrângerea, retragerea (pct.15, pct.21 din anexa la Regulament).

Având în vedere că proiectul vine cu modificările care nu influențează activitatea de întreprinzător mai mult decât cele stabilite de Legea nr 235 din 01.12.2011 privind activitățile de acreditare și de evaluare a conformității, cu modificările și completările ulterioare, și, introduce clarificări în relațiile între instituția Centrul Național de Acreditare (MOLDAC) și autoritățile cu funcții de reglementare, acesta nu conține prevederi care au impact regulatoriu.

**Viceprim-ministru,**

**ministru Octavian CALMÎC**